b"\n_START_ARTICLE_\nEshima Ohashi sild\n_START_PARAGRAPH_\nEshima Ohashi sild  (jaapani keeles \xe6\xb1\x9f\xe5\xb3\xb6\xe5\xa4\xa7\xe6\xa9\x8b Eshima Ohashi, 'Eshima sild') on sild Jaapani edelaosas, mis \xc3\xbchendab Sakaiminato linna 490 m kaugusel asuva Eshima j\xc3\xa4rvesaarega Nakaumi j\xc3\xa4rves. Eshima saar kuulub halduslikult Matsue linna koosseisu. Eshima saarelt viib \xc3\xbcle j\xc3\xa4rve Matsue keskusesse tamm._NEWLINE_Eshima Ohashi sild on tarinduselt paljuavaline raamsild. See on suurim raamsild Jaapanis ja maailmas suuruselt kolmas. Sild ehitati aastatel 1997\xe2\x80\x932004. See on tehtud raudbetoonist. Silla \xc3\xbcldpikkus on 1,7 km, maksimaalne sildeava 250 m. Laius 11,5 m. Silla k\xc3\xb5rgus veepinnast silla s\xc3\xb5idutee alla on 44,7 m._NEWLINE_Sellest sillast on avaldatud arvukalt fotosid internetis selle n\xc3\xa4iva v\xc3\xa4ga j\xc3\xa4rsu t\xc3\xb5usu t\xc3\xb5ttu, kuid tegelikult on Matsue-poolne sillat\xc3\xb5us 3,5\xc2\xba (6,1%) ja Sakaiminato-poolne 2,9\xc2\xba (5,1%)._NEWLINE_Sillal kehtib kiiruspiirang 40 km/h."